ત્યાર બાદ શનિવારે બપોરે સ્વામીજી જમવા નહોતા પહોંચ્યા, આથી બપોરે 2.15 વાગે કેટલાક સંતો સ્વામીજીને બોલાવવા માટે સંત નિવાસ પહોંચ્યા ત્યારે તેમને આ હત્યા અંગે જાણ થઇ હતી. સ્વામી ધર્મતનમયદાસજી મૂળ મહારાષ્ટ્રના હતા અને નાનપણથી જ ધર્મ કાર્યોમાં પરોવાયા હતા. સ્વામીજીના શરીરે પેટ, છાતી અને પીઠ ઉપર તિક્ષ્ણ ઘાના નિશાન જોવા મળ્યા છે. તેમને માથાના ભાગે પણ ગંભીર ઇજા થઇ હોવાનું જાણવા મળ્યું છે. ભીંત સાથે માથું અથડાતા તેમનું મૃત્યુ થયું હોવાનું કહેવાઇ રહ્યું છે. તેમનું શબ બાથરૂમ પાસે મળી આવ્યું હતું. પોલીસની પ્રાથમિક તપાસ અનુસાર, લૂંટના ઇરાદે આ હત્યા થઇ હોવાની આશંકા છે.